Praem Minista Charlot Salwai i talem se komen we forma praem minista mo karen memba blong paliamen blong konstituency blong Malekula i mekem long radio Niu Zealand intanasonal i no tru. Mr Salwai i talem se hemi no save long ol akusasen we Mr Kilman i mekem we i talem se Vanuatu bai hemi no fea long forein policy blong hem. H²emi talem se kasem naoia Kavman blong hem i maintainem polisi blong Vanuatu long idipenden blong West Papua, Nui Kaledonia, Bougainville, mo tu long Western sahara. Mr Salwai i talem se kavman blong hem bai i maintenem forin polisi ia long decolonisation blong ol kaontri we oli stil colonise by ol anata kaontri. Hemi talem se long only taem we oli jenisim Vanuatu Forein polisi hemi taem we Mr Kilman i bin Praem minista. Mr Salwai i talem se long taem blong reign blong Kilman, hemi divilopem klos ties wetem indonesia. Praem Minista hemi labeletem komen blong we Mr Kilman i mekem ova long stetmen blong hem long las wik long fron blong Unaeted Nasen Generol asembly we i regardem issu blong Wes Papua long media olsem compain mani. hemi talem se komen blong Mr kilman hemi very confusing from hemi no talem klialy se wanem kavman nao i unfair long forein polisi blong hem. Mr Salwai i talem se nasonal ordinary session blong parliamen i stap kam kolosap mo Mr kilman i nidim mani blong pem memba blong parlimen. Long taem we Mr Salwai i stap long Niu York, i bin kat wan attempt long motion blong no konfiden be i no ko tru from i no kat i naf sapot long hem. I kat allegasen se Mr Kilman bai i kam niu praem minista. Alegasen blong mosen ia i soem defecsen blong blong 2 MP i ko long opposisen saed. Mr Salwai i talem se kavman, jifs; jioj lida, woman lida, mo pipol we i stap beaen long issu blong West Papua. Hemi talem se pipol kavman mo pipol blong Vanuatu bai oli no save sarem ae long violasen blong human raet long west papua. Mr Salwai i statem se issu blong idipenden blong west Papua bai i no separate from violasen blong human raet. Hemi talem se violasen blong human raet i hapen long west papua from oli claimem idipendent.
tpi_Latn